钦定古今图书集成/明伦汇编/氏族典/第209卷 > 曹学佺
## 钦定古今图书集成/明伦汇编/氏族典/第209卷 > 曹学佺

按《明外史曹学佺传》：“学佺，字能始，候官人。弱冠举万
历二十三年进士，授户部主事。中察典，调南京，添注
大理左寺正。居穴散七年，肆力于学。累迁南京户部
郎中、四川右参政。按察使。又中察典议调。天启二年起广西右参议。初，梃击狱兴，刘廷元辈主疯癫，学佺
著《野史纪略》，《直书事本末》。至六年秋，学佺迁陕西副”
使，未行，而廷元附魏忠贤，乃劾学佺“私撰《野史》，淆乱
国章”，遂削籍。崇祯初，起广西副使，力辞不就。及两京
继覆，唐王立于闽中，起授太常卿。寻迁礼部右侍郎
兼侍讲学士，进尚书，加太子太保。及事败，走入山中，
投缳而死，年七十有四。